
Gan ddefnyddio’ch profiadau o addysg dysgwyr 7-11 oed ysgrifennwch gynnig ar gyfer prosiect cymunedol ysgol.
“In communities, theatre for young audiences helps to tackle many social issues”.
									(Llywodraeth Cymru, 2013)
Gwelir mewn adolygiad bod y celfyddydau’n cael ei anwybyddu mewn ysgolion gyda ffocws mwy ar lythrennedd a rhifedd (Llywodraeth Cymru, 2013). Yng Nghymru, mae 31% o blant yn byw mewn tlodi incwm cymharol (Llywodraeth Cymru, 2022). O ganlyniad i hyn, gwelir bod gofyn i ddatblygu a gweithredu ‘cynllun cyfranogiad llawn’ er mwyn sicrhau bod plant sy’n agored i niwed yn gallu ymgysylltu’n llawn â bywyd ysgol, er eu hamgylchiadau cartref (Barnardo’s, 2023) a thrwy wneud hyn, mae angen mwy o glybiau sy’n ffocysu ar y celfyddydau (Llywodraeth Cymru, 2013). 
Awgrymir hyn, nid yn unig bod y plant yma’n cael eu hamddifadu o brofiadau yn ystod eu cyfnod yn yr ysgol, bydd y tlodi yng Nghymru yn arwain at ostyngiad ym mhrofiadau plant cyn ysgol (Llywodraeth Cymru, 2022). Datblygodd Vygotsky ddamcaniaeth diwylliannol-gymdeithasol yn edrych ar ddatblygiad gwybyddol. Honnir bod plant yn datblygu o ddeialogau cydweithredol ag o aelodau mwy gwybodus o’r gymdeithas a’r gymuned. Awgrymir hyn bod plant yn datblygu’n fagwriaethol ac nid yn fiolegol (McLeod, 2022). Gellir ystyried felly pwysigrwydd rôl y gymuned ar ddatblygiad gwybyddol, emosiynol ac ar gyfer addysg plant, (Epstein, 2001, t.161) ac fel nodir Barnardo’s (2023), bod gofyn am fwy o gyfleodd i roi pob plentyn nifer hafal o brofiadau. 
Nodir yng Nghanllawiau Cwricwlwm i Gymru (CiG) (Llywodraeth Cymru, 2020) pwysigrwydd bod plant yn cael profiadau, gwybodaeth a’r sgiliau hanfodol sydd angen er mwyn iddynt fod yn unigolion annibynnol ar gyfer eu dyfodol. Ymddangosir bod galw am roi profiadau hygyrch i bob unigolyn gan gynnwys y rhai mewn teuluoedd difreintiedig. Felly hoffwn gynnig dechrau clwb celfyddydau perfformio ar ôl ysgol ar gyfer Cyfnod Allweddol 2 (CA2). Bydd y clwb yn darparu cyfleodd i blant allu ddatblygu hyder trwy’r iaith Gymraeg, cymdeithasu, canu, actio a pherfformio sioeau wrth weithio tuag at y pedwar diben fel rhan o’r CiG (Llywodraeth Cymru, 2015) a datblygu sgiliau’n benodol o’r Maes Dysgu a Phrofiad (MDaPh), Y Celfyddydau Mynegiannol (Llywodraeth Cymru, 2020). Hefyd, bydd ymwelwyr sy’n gweithio yn y proffesiwn o’r gymuned leol yn dod i rai sesiynau er mwyn cynnig amrywiaeth o brofiadau i’r disgyblion, (Estyn, 2020) megis actorion sy’n gweithio i S4C o Gaerdydd.
O fy mhrofiadau i yn yr ysgol a PhAP, gwelais ddiffyg addysg a chyfleodd i blant brofi celfyddydau perfformio. Yn ôl canllawiau BERA (2018), bydd yr ysgol hon yn cael ei chyfeirio at “ysgol A” er mwyn sicrhau cyfrinachedd ac anhysbysrwydd. Gwelir bod 422 o ddisgyblion yn yr ysgol wedi’i lleoli yng Nghaerdydd gyda 10% yn gymwys am brydau ysgol am ddim ac 17% yn dod o gartrefi Cymraeg (Estyn, 2017). O ran clybiau ysgol, cynigir côr a cherddorfa (Ysgol Creigiau, d.d) ond mae diffyg clwb celfyddydau perfformio er mwyn datblygu sgiliau’r MDaPH ymhellach a defnyddio’r gymuned leol er mwyn darparu cyfleodd ychwanegol yn yr ysgol ar gyfer datblygiad dysgwr (Llywodraeth Cymru, 2020). Gwelir felly galwad am glwb celfyddydau perfformio er mwyn cynnig addysg mewn dulliau newydd a thechnolegau pedagogaidd (Eralievich et al, 2020, t.2519) trwy ddefnyddio’r gymuned leol (Llywodraeth Cymru, 2013).
Cyflwynodd Vygotsky ei ddamcaniaeth theori gymdeithasol yn honni pwysigrwydd y gymuned ar gyfer datblygiad plentyn (McLeod, 2022). Cytunir gwaith Piaget gydag ymchwil Vygotsky lle honnodd bod datblygiad gwybyddol yn digwydd trwy ryngweithio galluoedd cynhenid a digwyddiadau amgylcheddol (McLeod, 2022). Er hyn, gwelir gwahaniaeth rhwng y ddau gydag anghytundeb gan Piaget lle cyflwynodd camau datblygu. Nodir mai pob plentyn yn mynd trwy'r un camau yn yr un drefn, ond nid pob un ar yr un gyfradd. Anghytuna Vygotsky’n ei ddamcaniaeth wrth iddo ganolbwyntio ar yr honiad bod oedolion yn cyfleu i blant y ffordd y mae eu diwylliant yn dehongli ac yn ymateb i'r byd yn lle bod plant yn datblygu o fewn camau datblygiad gwybyddol penodol fel Piaget (McLeod, 2022). Ystyrir felly pwysigrwydd y gymuned ar gyfer datblygiad plentyn sy’n awgrymu bod clybiau allgyrsiol fel clwb celfyddydau perfformio yn un effeithiol ar gyfer datblygiad plentyn (Schaps, 2004).
Yn debyg i’r ddau, cynigodd Erikson (Erikson Institutue, 2022) theori yn 1969. Erikson oedd y cyntaf i gynnig nid organebau biolegol yn unig yw plant ond hefyd gynhyrchion o ddisgwyliadau, rhagfarnau a gwaharddiadau cymdeithas. Cyflwynodd camau datblygu ble gwelir fod y gymdeithas yw’r sail i ddatblygiad plentyn ac felly’n rhywbeth sy’n datblygu’n fagwriaethol ac nid yn fiolegol ar eu hun.
Honnodd Davison bod gweithgareddau allgyrsiol yn helpu myfyrwyr i ddysgu am eu hunain a datblygu a defnyddio eu sgiliau a’u gwybodaeth mewn gwahanol gyd-destunau (Swain, 2021) trwy barthau cerddorol, artistig, chwaraeon, cymdeithasol ac academaidd (Donelly et al, 2016). Diffiniwyd fel gweithgareddau sydd wedi'u trefnu, eu strwythuro, sy'n cynnwys goruchwyliaeth gan oedolion, ac sy'n digwydd y tu allan i oriau ysgol (Mahoney et al. 2005). Ystyrir bod hyn yn rhoi cyfle i blant ddatblygu annibyniaeth. Gwelir mewn ymchwil pwysigrwydd clybiau allgyrsiol wrth weld perthynas positif rhwng ymrwymiad plant â chlybiau allgyrsiol a pherfformiad plant yn yr ysgol (Bakoban a Aljaralalah, 2015, t.2737). Cytunir Wilson (2009) wrth iddo nodi bod clybiau allgyrsiol yn cynyddu ymrwymiad plant yn yr ysgol ac yn cynyddu perfformiadau plant yn eu gwaith ysgol. Nodir hefyd, yn wahanol i Bakoban a Aljaralalah (2015) bod plant hefyd yn datblygu sgiliau tîm ac arweiniad wrth fynychu clybiau allgyrsiol a thrwy weithio gyda’r gymuned (Schaps, 2004). Gwelir cysylltiad i CiG a’r pedwar diben gyda phwyslais i blant ddatblygu i fod yn unigolion hyderus, galluog ac uchelgeisiol (Llywodraeth Cymru , 2015). Ystyrir felly pwysigrwydd clybiau allgyrsiol fel ffordd o gyflwyno addysg i ddisgyblion trwy ddulliau addysgeg wahanol (Donche a Petegem, 2011).
Nodir data mewn ymchwil Goodland bod gan fyfyrwyr sy’n adrodd cyfranogiad mewn gweithgareddau allgyrsiol hunangysysniad uwch nag y rhai heb (Steven a Peltier, 1994, t.118). Nodir Oberle et al (2019) bod gweithgareddau allgyrsiol wedi’u hystyried yn ased ecolegol sy’n cyfrannu at les pobl ifanc. Gellir ystyried felly nodweddion pwysig am resymwaith dros gyflwyno gweithgareddau allgyrsiol mewn ysgol (Estyn, 2023), yn enwedig clwb celfyddydau perfformio (Llywodraeth Cymru, 2013) er mwyn i blant datblygu hyder a ffocysu ar eu lles wrth weithio tuag at y pedwar diben (Llywodraeth Cymru, 2015).
Nodir Davies (2023) pwysigrwydd gwneud gweithgareddau allgyrsiol ar ôl ysgol er mwyn sicrhau nad yw plant yn colli allan ar addysg. Nodir Allan (2008, dyfynnwyd yn Siencyn, 2013 t.139), ‘mae sicrhau bod plentyn yn gymdeithasol, emosiynol ac yn gorfforol barod i ddysgu o’r pwys mwyaf i brif ofalwr unrhyw blentyn ac yn rhan o ddatblygiad plentyn’. Cytunir hyn gyda Vygotsy wrth nodi pwysigrwydd bod plant yn datblygu’n gymdeithasol trwy’r gymuned (McLeod, 2022). Ystyrir felly cysylltiad rhwng pwysigrwydd plant yn datblygu’n gymdeithasol gyda buddion yn dod o weithgareddau allgyrsiol. 
Nodir Vygotsky pwysigrwydd y gymuned ar gyfer datblygiad plant (McLeod, 2022) a gwelir bod theori damcaniaeth ecolegol Bronfenbrenner hefyd yn dadlau bod yr amgylchedd mae plant yn tyfu ynddo yn effeithio ar bob agwedd ar eu bywyd (Santa Clara Univeristy (SCU), 2023). Honnir pwysigrwydd datblygiad plant fel rhan o’r meicrosystem trwy nodi pwysigrwydd cael amgylchedd teulu, ysgol a ffrindiau ar gyfer datblygiad plentyn. Gwelir hefyd pwysigrwydd gyda’r exosystem lle mae cymunedau hefyd yn rhan hanfodol i ddatblygiad plentyn (McLeod, 2023). Ystyrir CiG fel rhan o’r haen yma hefyd (Llywodraeth Cymru, 2020) wrth iddo nodi pwysigrwydd cynnwys y gymuned er mwyn i bob ysgol creu cwricwlwm eu hun ar gyfer datblygiad effeithiol i bob dysgwr. Anogwyd Ysgol B i holl ddisgyblion i fyfyrio ar eu hymdeimlad o berthyn a’u profiadau eu hunain yn yr ysgol ac o fewn y gymuned leol (Estyn, 2023). Awgrymir hyn pwysigrwydd defnyddio’r gymuned er mwyn cynllunio cwricwlwm a defnyddio’r cwricwlwm fel rhan o gyflwyno addysg mewn dull gwahanol fel clwb allgyrsiol celfyddydau perfformio. 
Nod CiG yw sicrhau bod pob ysgol yn gallu datblygu cwricwlwm perthnasol i’w hun (Llywodraeth Cymru, 2020). Y bwriad wedyn bydd i blant allu datblygu tuag at y pedwar diben sef ‘y man cychwyn a’r dyhead ar gyfer pob plentyn a pherson ifanc yng Nghymru’ (Llywodraeth Cymru, 2015). Gwelir pwysigrwydd datblygu’r cwricwlwm trwy ddefnyddio’r gymuned ac amrywiaeth o ddulliau addysgu sy’n cytuno gyda theori ecolegol Bronfenbrenner trwy honni pwysigrwydd y gymuned allanol yn ogystal â’r ysgol ar gyfer datblygiad plant (SCU, 2023). Gwelir eto felly rhesymwaith dros angen ar gyfer clybiau allgyrsiol.
Gwelir bod y gyfraith wedi torri noddiant ar gyfer y celfyddydau (Williamson, 2013) sy’n profi diffyg cydraddoldeb o fewn y system addysg. Cyflwynodd Llywodraeth Cymru (2013) hefyd adroddiad yn edrych ar gelfyddydau yn ysgol Cymru. Teimlwyd bod arweinyddiaeth yn hollbwysig a bod angen i’r gweinidog neilltuo gwerth cyhoeddus i'r celfyddydau a chynnwys y gymuned gyda’r ofn eu bydd yn cael ei golli gan y ffocws ar lythrennedd a rhifedd. Nodir Senedd Cymru 5 pwnc craidd ar gyfer CA4 sef Cymraeg, Saesneg, Mathemateg, Gwyddoniaeth ac Ymarfer Corff (Senedd Cymru, 2020). Awgrymir hyn diffyg pwysigrwydd gyda phynciau fel drama a cherdd ac felly efallai nid oes angen ar gyfer clwb i hybu hyn yn bellach. Fodd bynnag, cyflwynodd CiG 6 MDaPh i geisio rhoi cwricwlwm mwy cyflawn er mwyn i blant ddatblygu amrywiaeth o sgiliau (Llywodraeth Cymru, 2020). Gwelir o ran y MDaPh bod pwysigrwydd i ddarparu “profiadau” i ddisgyblion ar gyfer addysgeg amrywiol (Llywodraeth Cymru, 2020). Mae cwricwlwm continwwm yn helpu hyn hefyd er mwyn sicrhau datblygiad a chynnydd parhaus i bob dysgwr. Gellir ystyried felly bod y CiG yn ceisio sicrhau mwy o gydraddoldeb o fewn y system addysg (Llywodraeth Cymru, 2020).
Gellir ystyried CiG fel sail i fy nod cyntaf gyda’r gobaith o gynnig cyfleodd i blant gyfoethogi eu sgiliau o’r cwricwlwm (Llywodraeth Cymru, 2020), yn gymdeithasol ac mewn ffordd hwyl (Siencyn, 2013). Bydd hyn yn cael ei weithredu trwy wneud gweithgareddau grŵp yn ystod sesiynau er mwyn sicrhau datblygir plant sgiliau cymdeithasol, ac o’r MDaPh, Y Celfyddydau Mynegiannol (Llywodraeth Cymru, 2020). Nodir CiG “Mae archwilio’r celfyddydau mynegiannol yn hanfodol er mwyn dyfnhau sgiliau a gwybodaeth gelfyddydol, ac mae’n galluogi dysgwyr i ddod yn unigolion chwilfrydig a chreadigol” (Llywodraeth Cymru, 2020). Gwelir nid yn unig pwyslais ar ddyfnhau sgiliau, ond hefyd i fod yn unigolion creadigol. Gwelir cysylltiad yma at brif nod CiG sef y pedwar diben lle nodir bydd plant yn datblygu i fod yn unigolion mentrus a chreadigol (Llywodraeth Cymru, 2015). 
Gwelir bod pobl sydd â mwy o gysylltiad cymdeithasol â theulu, ffrindiau, neu eu cymuned yn hapusach, yn fwy corfforol iach, ac yn byw'n hirach, gyda llai o broblemau iechyd meddwl na phobl sydd â llai o gysylltiadau (Mental Health Foundation, 2022). Ystyrir felly pwysigrwydd rhyngweithiad cymdeithasol ar gyfer iechyd meddwl positif (Umberson, 2011) sy’n cynnig rheswm dros sicrhau bod gweithgareddau grŵp yn cael ei gyflawni o fewn y clwb. Gwelir hefyd cysylltiad yma i nod CiG o roi ffocws a hyrwyddo lles personol i bob dysgwr yng Nghymru (Llywodraeth Cymru, 2020).
Er mwyn defnyddio’r gymuned, hoffwn gynnig ail amcan o sicrhau bod y gymuned allanol yn dod mewn wrth i’r disgyblion weithio tuag at berfformiadau. Gellir dod ag arbenigwyr fel actorion o S4C er mwyn helpu cynnig dulliau addysgu pedagogaidd gwahanol (Eralievich et al, 2020, t.2519) wrth weithio tuag at CiG. Gwelir hefyd bod damcaniaeth diwylliannol-gymdeithasol Vygotsky yn edrych ar ddatblygiad gwybyddol trwy ddysgu o’r gymuned (McLeod, 2022) a theori Bronfenbrenner o bwysigrwydd y gymuned ar gyfer datblygiad gwybyddol (SCU, 2023). Nid yn unig bydd buddion yn dod o weithio gyda’r gymuned (Umberson, 2011), bydd hefyd modd datblygu hyder wrth weithio gydag eraill a chynhyrchu sioeau o flaen cynulleidfa (Kalidas, 2014, t.447). Gwelir eto cysylltiad at y pedwar diben lle nodir pwysigrwydd bod plant yn datblygu i fod yn unigolion hyderus (Llywodraeth Cymru, 2015). Ar y llaw arall, nodir theori Bowlby ein bod ni’n datblygu’n fiolegol ac nid yn fagwriaethol (Holmes, 2014) sy’n mynd yn erbyn damcaniaeth Vygotsky a Bronfenbrenner. Ond, mewn ymchwil gan Raine, gwelodd ein bod ni’n datblygu’n wybyddol ac yn fiolegol (Flanagan et al, 2017, t.18). 
Gellir ystyried theori ecolegol Bronfenbrenner fel sail i fy ail nod wrth sicrhau bod plant yn datblygu sgiliau’r iaith Gymraeg gyda’r gymuned (Onwuegbuxie, Collins et al, 2013). Nodir pwysigrwydd datblygu o ran y meicrosystem trwy ddatblygu o deulu neu ffrindiau agos. Ond, nodir hefyd pwysigrwydd datblygu o ran yr exosystem gyda phwyslais mawr ar rôl y gymuned ar ddatblygiad plant (SCU, 2023). Er mwyn cyflawni’r nod, amcan hoffwn gyflwyno yw dod ag arbenigwyr o’r gymuned i mewn sy’n siarad Cymraeg er mwyn gwneud sesiynau drama a chanu. Gosododd gyfraith Cymru nod o gael miliwn o siaradwyr Cymraeg yng Nghymru erbyn 2050 (Llywodraeth Cymru, 2022) ac felly mae pwyslais o’r angen i ddefnyddio’r iaith Gymraeg tu allan o’r ysgol o fewn y gymuned. Bydd dod ag arbenigwyr o’r gymuned sy’n siarad Cymraeg felly’n ffordd o ddefnyddio’r iaith ar ôl ysgol mewn partneriaeth gyda’r gymuned. Ar y llaw arall, oes mae arbenigwyr yn dod sydd methu siarad Cymraeg, gall y disgyblion helpu dysgu Cymraeg iddynt er mwyn helpu’r gymuned hefyd. Gwelir hefyd pwyslais gan Lywodraeth Cymru (2022) i siarad Cymraeg yn y gymuned gan fod nifer ddim yn dod o deuluoedd sy’n siarad Cymraeg. Fel y gwyddom, dim ond 17% o Ysgol A sy’n dod o deuluoedd gyda chefndir Cymraeg ac felly mae galw mawr am ddefnyddio’r gymuned er mwyn datblygu iaith y wlad yn fwy o fewn y gymuned ac ymhellach nag amgylchedd dysgu yn yr ysgol (Ysgol Creigiau, d.d). 
Er mwyn gallu gwneud y clwb yma’n un sy’n hygyrch i bawb, bydd y clwb yn cael ei redeg am ddim trwy ddefnyddio Datganiad Grant Amddifadedd (Llywodraeth Cymru, 2015). Gwelir bod 31% o blant yng Nghymru yn byw mewn tlodi incwm cymharol (Llywodraeth Cymru, 2022) ac yn ysgol A mae 10% yn gymwys ar gyfer prydau ysgol am ddim (Estyn, 2017). O ganlyniad, gwelir bod angen sicrhau bod clybiau allgyrsiol yn hygyrch i bawb er mwyn sicrhau bod pob plentyn yn cael cyfleodd cyfartal yn enwedig ar ôl gweld manteision fel cynnydd o ran perfformiad plant (Bakoban a Aljaralalah, 2015, t.2737). Bydd hyn yn cael effaith sylweddol ar blant sy’n dod o deuluoedd difreintiedig (Epstein, 2001, t.161). Mae nifer o rieni yn ffaelu i ddarparu y cyfleodd yma i’w plant ac felly mae’n hanfodol pwysig bod y cyfleoedd yn dal i gael ei chynnig er lles datblygiad plant (Barnardo’s, 2023). 
Bydd y grant yn cael ei ddefnyddio er mwyn staffio’r clwb gydag arbenigwyr yn dod mewn. Bydd y clwb hefyd yn gallu casglu arian ar eu hun trwy redeg sioeau a chasglu arian o docynnau sioeau gyda help y gymdeithas rhieni-athrawon (PTA) (Murray, 2019). Er hyn, bydd rhaid ystyried nad oes gan rhai teuluoedd yr arian i brynu tocynnau (Llywodraeth Cymru, 2022) felly bydd modd defnyddio’r grant ar gyfer teuluoedd sydd angen cymorth ariannol ychwanegol (Llywodraeth Cymru, 2015). Yn ogystal bydd angen prynu adnoddau priodol er mwyn sicrhau llwyddiant o ran y prosiect.
O ran staffio, bydd pennaeth yr adran celfyddydau mynegiannol yn rhedeg y clwb gyda chymorth staff arall sy’n gwirfoddoli. Bydd angen sicrhau bod oleuaf un aelod o staff i bob ugain o blant (Llywodraeth Cymru, 2021) yn ogystal â sicrhau bod cynorthwyydd dysgu ar gyfer plant sydd ag anghenion dysgu ychwanegol er mwyn eto sicrhau ei fod yn hygyrch i bawb (Barnardo’s, 2023). Yn ogystal â hyn, bydd arbenigwyr yn dod i mewn fel ymwelwyr er mwyn cynnig cyfleoedd dysgu newydd i blant (NSPCC, 2021) ac felly bydd angen hefyd angen gofyn am a gwirio eu hunaniaeth (NSPCC, 2021) ac os ydynt yn dod yn aml bydd angen iddynt gyflawni prawf Gwasanaeth Datgelu a Gwahardd (DBS) (Estyn, 2012).
Gwelir bod McLarty (2010) yn nodi pwysigrwydd mesur effaith prosiect i wybod eu llwyddiant ac i weld os yw’r prosiect wedi cyrraedd y nodau gosodwyd. Nodir Wiliam a Black mewn adolygiad eu hymchwil ‘Inside the Black Box’ (1998) pwysigrwydd asesu disgyblion i athrawon gallu asesu cynnydd disgyblion trwy’r amser a rhoi cymorth perthnasol i unigolion er mwyn hybu cynnydd a datblygiad pellach. Gwelir felly pwysigrwydd mesur y prosiect trwy gydol y proses cyfan i allu nodi newidiadau yng nghanol y prosiect (Noble, 2017). Ar y llaw arall, gwelir bod Didau (2014) yn anghytuno trwy nodi bod dim modd asesu tan ddiwedd y prosiect ac mae angen mwy o amser i asesu cynnydd. Yn ogystal, nodir John Mason “teaching takes place in time, but learning takes place over time” (Griffin, 1989). Ac felly, ystyrir bod angen asesu cynnydd ar ddiwedd y prosiect. 
Ond, mae amddiffyniad William (2011) yn cynnig, er na allwn byth fod yn siŵr beth sy’n digwydd ym meddwl plentyn, “teaching will be better if the teacher bases their decisions about what to do next”. Felly, er efallai bod dim modd gwybod yn union cynnydd pob unigolyn ar ôl pob sesiwn, mae dal angen asesu cynnydd er mwyn cynyddu a chynllunio'r camau nesaf ar gyfer datblygiad pellach.
Honnir Wiliam a Black (1998) bod angen i asesu fod yn rhyngweithiol. Digwyddir hyn trwy roi adborth ar lafar o’r athro neu wrth asesu cyfoedion er mwyn helpu i blant ddysgu’n fwy effeithiol (Hanrahan a Isaacs, 2010). O ganlyniad, yn fy mhrosiect, hoffwn ddefnyddio’r dull o asesu cyfoedion er mwyn asesu cynnydd trwy gael plant i wneud perfformiadau yn ystod sesiynau a defnyddio’r plant arall fel cynulleidfa i asesu’r perfformiad. Cynyddir hyn ymrwymiad y disgyblion gyda’r eisiau i wneud llwyddiant (Orsmand, 2006) yn enwedig wrth gynnig yr adborth ar ffurf lafar (Wiliam a Black, 1998). 
Ar y llaw arall, gwelwyd mewn ymchwil bod myfyrwyr ychydig yn siomedig nad yw'r athro wedi asesu'r gwaith ei hun wrth i’r dull asesu cyfoedion cael ei weithredu (Topping, 2017). Ond, ers hynny gwelir bod yr athrawes wedi gwneud yn siŵr bod y plant yn trafod ac yn deall buddion asesu cyfoedion. Yn ogystal, nododd yr athrawes manteision iddi hi o’r diffyg angen i farcio gwaith ar ôl ysgol. I gefnogi hyn, gwelir mewn astudiaeth achos yn ysgol C, eu bod nhw’n defnyddio’r dull asesu cyfoedion er mwyn cynnig adborth adeiladol ond hefyd er mwyn i blant ddeall pwysigrwydd parchu eraill (Estyn, 2018).
Er hyn, honnir Schunk (2010) bod y dull hunanasesu o bosib yn fwy effeithiol yn enwedig wrth asesu’n gritigol. Nodir pwysigrwydd hunanasesu yw i blant allu adnabod meysydd cryf a gwendidau gwaith eu hun er mwyn gwneud gwelliannau a hyrwyddo dysgu (Andrade a Valtcheva, 2009). Er hyn, gellir ystyried anfantais ble gall hunanasesu fod yn oddrychol a gallant hyd yn oed or-werthuso perfformiad eu hunain (Honk Kong University, 2014). Ar y llaw arall, mewn astudiaeth achos yn ysgol Ch, nodir eu bod nhw’n defnyddio hunanasesu i ysgogi gwelliant (Estyn, 2017). Ac felly, gellir ystyried bod hyn hefyd yn ddull effeithiol o asesu cynnydd. 
Er mwyn cynnwys y ddau ddull i asesu cynnydd yn effeithiol yn fy mhrosiect, bydd modd i’r gynulleidfa nodi cryfderau’r perfformiad, a gall y grŵp eu hun nodi meysydd i wella er mwyn iddynt adnabod a gosod targedau i’w hun er mwyn adnabod pwysigrwydd hunan datblygiad (Ardelt, 2018). Wrth i hyn ddigwydd, bydd modd mesur effaith y prosiect wrth weld datblygiad y plant erbyn diwedd y sesiwn ac yn y pendraw, asesu datblygiad ers dechrau’r prosiect hyd at y diwedd. O ran fy mhrosiect, bydd hyn yn helpu i mi asesu llwyddiant o ran y nod o ddatblygu sgiliau Cymraeg plant trwy ddefnyddio’r gymuned. Bydd y perfformiad a’r sesiwn gan arbenigwr o’r gymuned yn cael ei gyflawni yn yr iaith Gymraeg, ond hefyd bydd yr adborth yn cael ei roi yn y Gymraeg.
Dull arall hoffwn ddefnyddio er mwyn asesu llwyddiant y prosiect yw dull Graddfa Leuven. Gwelir mewn astudiaeth achos yn Ysgol D eu bod nhw’n defnyddio'r Raddfa Leuven i asesu cynnydd ac i fesur effaith newidiadau ar lefelau cyfranogiad disgyblion (Estyn, 2018). Roedd un darn o ymchwil gweithredu ar raddfa fawr yn cyfuno gwaith yr ysgol ar ddatblygu’r defnydd o gelfyddydau mynegiannol. Nodir MacRae (2023) bod y raddfa Leuven yn ffordd o asesu datblygiad emosiynol, ymrwymiad a hyder plentyn trwy ddefnyddio ffurflen asesu. 
Hoffwn ddefnyddio hwn fel ffordd o asesu disgyblion fel rhan o fy mhrosiect er mwyn gallu asesu ymrwymiad y disgyblion a’i lles wrth ystyried bwriad y cwricwlwm o greu amgylchedd saff i ddysgwyr. Yn yr ymchwil gan Estyn (2018), nodir bod angen defnyddio canlyniadau’r asesiad i allu derbyn yr holl adborth yn adeiladol ac yna adeiladu ar y gallu i wella a datblygu syniadau newydd i wella’r prosiect. Rhoddir hyn y cyfle i allu cynllunio newidiadau yn strategol i sicrhau bod y prosiect yn parhau i gyrraedd y nodau ac amcanion a sicrhau datblygiad o ran cynnydd plant. Yn fy mhrosiect, gall hyn profi os yw hyder disgyblion wedi datblygu sy’n gyd fynd gydag un o’r nodau gosodais o weithio tuag at y CiG trwy ddefnyddio’r gymuned i addysgu plant sgiliau newydd.
Nodir Walker (2010) pwysigrwydd gwerthuso prosiect a nodir ei fod yn rhan annatod o’r broses o gynllunio a gweithredu prosiect. Er mwyn gwerthuso fy mhrosiect cymunedol, creais ddadansoddiad SWOT er mwyn pwyso a mesur manteision ac anfanteision tu fewn a thu allan yr ysgol o fy mhrosiect cymunedol (Gwelir Atodiad A). Honnir Phadermrod a Crowder (2019) bod y dull dadansoddiad SWOT yn offeryn effeithiol i’w defnyddio er mwyn gallu dadansoddi prosiect a gweithredu yn adeiladol ar hynny er mwyn nodi’n glir y ffactorau y dylid eu cynnal neu eu gwella. 
Un cyfle mawr sy’n dod o fy mhrosiect o ddechrau clwb celfyddydau perfformio ar ôl ysgol yw’r gallu i’w darparu am ddim trwy ddefnyddio’r Datganiad Grant Amddifadedd (Llywodraeth Cymru, 2015). Gyda nifer fawr o blant Cymru yn colli allan ar brofiadau o ganlyniad i dlodi (Llywodraeth Cymru, 2022), ystyrir bod hyn yn gyfle mawr i sicrhau cyfleodd i blant gael profiadau newydd i ddatblygu sgiliau ac i gymdeithasu. Nid yn unig hyn, cynigir hyn cyfle i’r ysgol a’r dysgwyr i greu cysylltiad gyda’r gymuned. Nodir Estyn (2020) pwysigrwydd bod ysgolion yn creu’r cysylltiadau yma er mwyn cefnogi’r dysgu. Ers Covid, gwelir bod athrawon ledled Cymru wedi adeiladu partneriaethau cryfach gyda rhieni a’r gymuned wrth ei nodi fel rhan annatod o wella lles a chyflawniad.  Ac felly gellir gweld cyfleodd mawr yn dod o ddefnyddio’r gymuned er mwyn cynnig y cyfle i bob plentyn yn yr ysgol mynychu clwb celfyddydau perfformio er mwyn datblygu sgiliau a chreu perthnasoedd, yn cynnwys y rhai sy’n byw mewn amddifadedd.
Gwelir bod nifer fawr o rieni, yn enwedig rhai sy’n byw mewn amddifadedd yn gweld buddion clybiau allgyrsiol am ddim gan fod dim angen ystyried prynu gofal plant ar ôl ysgol (Callanan et al, 2019). Er hyn, gwelir bygythiad wrth edrych ar fy mhrosiect lle gwelir bod y clwb ddim yn parhau yn ystod hanner tymor, y gwyliau Pasg, Nadolig a’r Haf. O ganlyniad, arweinir hyn at rieni yn gorfod ystyried ffeindio rhyw fath o ofal plant arall. Gwelir bod hyn yn costio arian a rhoi’r rhieni neu ofalwyr o dan straen (Knowles, 2022). Ond, gan fod y prosiect yn cael ei gynnal yn y lle cyntaf, gellir ystyried bod y rhieni yn dal i safio arian am dros hanner y flwyddyn a gwelir y rhieni ymddiriedaeth mewn staff a hyder yn niogelwch yr amgylchedd.
Ar y llaw arall, gwelir cryfder o allu creu perthnasoedd a chysylltiadau gyda’r gymuned trwy wahodd arbenigwyr mewn o’r maes penodol e.e actorion o S4C. Wrth ystyried theori ecolegol Bronfenbrenner, gellir ystyried bydd hyn yn rhoi cyfleodd a phrofiadau gwahanol i blant er mwyn hybu dysgu mewn ffordd wahanol trwy ddefnyddio’r gymuned (SCU, 2020) a thrwy ddefnyddio dulliau addysgeg wahanol (Eralievich et al, 2020, t.2519). Gwelir bod hyn yn datblygu a gweithio yng nghyd gyda’r CiG wrth iddo nodi pwysigrwydd cynnig cyfleodd a phrofiadau i ddisgyblion er mwyn iddynt ddatblygu sgiliau o’r MDaPh trwy ddefnyddio’r gymuned (Llywodraeth Cymru, 2020). Ystyrir fod hyn yn ffordd o gyflwyno dulliau asesu gwahanol i mewn i’r ysgol efallai nad yw athrawon yn gallu cynnig, a dyma sy'n rhoi'r profiadau unigryw a chofiadwy er mwyn i blant ddysgu’n effeithiol (Estyn, 2020).  
Cryfder arall gellir ystyried yw’r amgylchedd cynigir yn yr ysgol. Mae gan ysgol A neuadd fawr gyda llwyfan fawr yn berffaith ar gyfer perfformiadau. O ganlyniad cynigir hyn cyfleodd mawr i allu gwneud perfformiadau ar y llwyfan a chynnig ardal fawr i’r plant allu weithio a datblygu hyder (Foster a Jenkins, 2017). Er hyn, gan fod yr ardal mor werthfawr, mi fydd clybiau arall angen defnyddio’r neuadd hefyd ac felly bydd yn lleihau argaeledd y neuadd. O fy mhrofiad PAP, gwelais gall hyn fod yn broblem yn enwedig gydag ymarferion ychwanegol wrth weithio tuag at sioe yn y pendraw. Yn debyg, weithiau mae angen cymryd disgyblion allan o’r dosbarth er mwyn cynnal ymarferion sy’n amharu ar addysg y plant. Ond, gyda chynllunio da, gellir sicrhau bod y neuadd yn rhydd ar gyfer ymarferion yn ystod cyfnodau lle ni fydd addysg y dysgwyr yn cael eu amharu.
Wrth ystyried hyn i gyd, er nad ydwyf wedi gweithredu fy mhrosiect, teimlaf fy mod wedi datblygu wrth gynllunio’r prosiect cymunedol yma a bydd hyn yn fy nghefnogi fel darpar athrawes yn y dyfodol. Yn amlwg yn y prosiect yma bydd yr ysgol yn creu perthynas agos gyda’r gymuned i hybu dysgu dysgwyr a chael ei weithredu yn y Gymraeg. Bydd y prosiect yn helpu i mi hyrwyddo’r pedwar diben trwy ddatblygu iddynt fod yn ‘unigolion iach a hyderus’ (Llywodraeth Cymru, 2015) ond hefyd gwneud hyn trwy ddefnyddio’r gymuned. Gwelir bod y Safonau Proffesiynol (SAC) yn nodi pwysigrwydd cynnwys partneriaid mewn dysgu a'u ‘hannog i gefnogi’r pedwar diben’ (Llywodraeth Cymru, 2019, t.27), ond hefyd wrth weithio gyda ‘chydweithwyr er mwyn cael effaith gadarnhaol ar brofiadau dysgwyr yn yr ysgol’ (Llywodraeth Cymru, 2019, t.45). Gellir cysylltu hyn at theori ecolegol Bronfenbrenner sy’n pwysleisio rôl y gymuned ar gyfer datblygiad plant (SCU, 2023) a phan fydd hyn yn cael ei weithredu, datblygir dysgwyr tuag at y pedwar diben (Llywodraeth Cymru, 2015). 
Trwy gynllunio’r prosiect, gwelais pwysigrwydd cynnig amrywiaeth o gyfleodd i ddysgwyr (Estyn, 2020) a sicrhau fy mod yn asesu cynnydd disgyblion (Wiliam a Black, 1998) er mwyn cynnig dulliau newydd i wella’r prosiect ac i’r dysgwyr, y staff a’r arbenigwyr gallu gosod targedau priodol ar gyfer datblygiad a llwyddiant i’w hun. Er bod y prosiect yma ond yn digwydd yn ystod y tymor ac efallai am osod straen ar rieni yn ystod y gwyliau (Knowles, 2022), mae’r prosiect yn cael ei chynnal am ddim er mwyn cynnig cyfleodd unigryw i bob plentyn, yn cynnwys y rhai sydd wedi’i magu mewn tlodi. Trwy wybod bod 31% o blant yn byw mewn tlodi incwm cymharol, mae’r galw am gyfleodd am ddim i’r plant yma yn fwy nag erioed. Ac felly, dyma pam mae’r cynnig prosiect yma mor bwysig er mwyn defnyddio’r gymuned a’r ysgol i gynnig profiadau bythgofiadwy a gwerthfawr i bob dysgwr yn yr ysgol.

	Atodiad A


	HELPGAR
	NIWEIDIOL

	MEWNOL
(o fewn yr ysgol)
	Cryfderau
· Mae gan yr ysgol arbenigedd staff sy’n cynnwys pennaeth y MDaPh, Y Celfyddydau Mynegiannol a staff sydd wedi cael profiad yn y celfyddydau.
· Yn edrych ar llwyddiannau’r clybiau sy’n bodoli’n barod, gellir gweld bod gan yr ysgol hanes o gynllunio clybiau mewn ffordd sydd yn denu ymrwymiad disgyblion.
· Mae gan yr ysgol adnoddau addas iawn ar gyfer clwb celfyddydau perfformio yn cynnwys neuadd mawr ar gyfer ymarferion a llwyfan yn y neuadd ar gyfer perfformiadau ar diwedd y tymorau. 
· Gan ei fod yn cael ei rhedeg yn yr ysgol, bydd y staff I gyd yn gallu siarad Cymraeg er mwyn datblygu sgiliau’r disgyblion ymhellach. 
	Gwendidau
· Bydd cael y nifer gywir o staff yn gallu bod yn anodd o ganlyniad i’r clwb yn cael ei redeg ar ol ysgol.
· Gellir hefyd ystyried bod argaeledd y plant yn wendid gyda plant yn cymryd rhan mewn nifer fawr o weithgareddau yn ystod yr wythnos. Efallai bydd plant yn colli allan ar y cyfle i gymryd rhan yn y weithgaredd.
· O ganlyniad i weithgareddau arall allgyrsiol yn yr ysgol, ac yn ystyried yr angen am ymarferion ychwanegol, efallai bydd argaeledd y neuadd ysgol yn broblem os yw pobl arall yn defnyddio’r neuadd.



	ALLANOL 
(tu allan i’r ysgol)
	Cyfleoedd
· Bydd grant yn helpu y disgyblion yn enwedig sy’n byw mewn amddifadedd. Mae hyn yn cynnig cyfle i blant fwynhau trwy leihau straen ar y rhieni.
· Gellir ystyried bydd cyfleodd i ddatblygu plant tuag at y 4 diben sef nod CiG (Llywdoraeth, 2015) a hefyd datblygu sgiliau y MDaPh.
· Gellir creu perthnasoedd a chyslltiadau gyda’r cymuned trwy gwahodd arbeingwyr o’r maes penodol sef y celfyddydau perfformio e.e actorion sy’n gweithio i S4C. Bydd hyn yn rhoi profiadau unigryw i ddisgyblion sy’n bwysig ar gyfer datblygiad.
· Trwy ddefnyddio’r cymuned, gall plant datblygu hyder sy’n hanfodol o bwysig ar gyfer y dyfodol. Gellir hefyd gwneud sesiynau chwarae rol er mwyn paratoi disgyblion ar gyfer y dyfodol.
	Bygythiadau
· Bydd angen defnyddio llawer o arian er mwyn gallu prynu yr adnoddau cywir i allu sicrhau llwyddiant o ran y clwb. Yn ogystal, bydd angen defnyddio’r cyllid er mwyn talu arbenigwyr. 
· Cyfarfodydd ychwanegol angen ar staff gyda hyfforddi ychwanegol
· Ni fydd y clwb yma yn parhau yn ystod haner tymor, y gwyliau Nadolig, Pasg a’r Haf. O ganlyniad gall hyn achosi problemau o ran y rhieni. Mae’r rhieni yn dibynnu ar clybiau fel hyn ar gyfer gofal plant, felly bydd hyn yn codi fel problem pan nad yw’n digwydd yn ystod y cyfnod i ffwrdd o’r ysgol. 




